Yidir di tseddart-agi yesmres yiwet n tenfalit anda i d-yenna : “ tamurt-nneɣ ad d-tcetki” yeqseḍ-d seg-s imdanen i yeǧǧan tutlayt-nsen arran-t di rrif , ad naf anaẓur imeslay-d s yisem n tutlayt di tenfalit-agi “Anda llan wid yettlalen Ad ḥarben felli” ibeggen-d asirem-is di wid mezziyen ad xeddmen ad nadin akken tutlayt-nsen ad d-ufrar , akken daɣen ur ttruḥun ara idamen n wid yeɣlin ɣef tutlay di lbaṭel . Di tenfalit taneggarut yenna-d “Ur tteklen ɣef babat-nsen” imi aṭas imawlan i yesselmaden i warraw-nsen tutlayin nniḍen ma d tutlayt n tyemmat ( Taqbaylit) rran-t di rrif ɣur-sen mačči d tutlayt i yesawaḍen ɣer wayen ibɣan , ɣef aya ad d-naf aṭas ur t-yesselmaden ara i warraw-nsen .